gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3746, del 10-05-2000 (2000/3220)

Concurs número 2000/04/082. Construcció de punts d'aigua a les comarques del Baix Maestrat i la Plana Alta.
-----------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/3220


Data del document
:   24-03-2000

Organisme emissor
:   Conselleria de Medi Ambient

Tipus de document
:   Concurs

Anàlisi jurídica

 Descriptors 

:   * contracte d'obres

Concurs número 2000/04/082. Construcció de punts d'aigua a les comarques del Baix Maestrat i la Plana Alta. [2000/S3220]
  
1. Entitat adjudicadora
  
a) Conselleria de Medi Ambient.
  
b) Servei de Gestió Administrativa.
  
c) Número d'expedient: 2000/04/82.
  
2. Objecte del contracte
  
a) Construcció de punts d'aigua.
  
b) Lloc d'execució: comarques del Baix Maestrat i la Plana Alta.
  
c) Termini d'execució: 12 mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
- Import total: 22.788.927 pessetes (219.021,17 euros).
  
5. Garanties
  
- Provisional: 728.841 pessetes (4.380,42 euros).
  
6. Obtenció de documentació i informació
  
a) Informació i obtenció de plecs: 96 386 63 61 y 96 386 59 26.
  
Consulta de plecs: Conselleria de Medi Ambient; Servei de Gestió Administrativa.
  
b) Adreça: carrer de Francesc Cubells, 7.
  
c) Localitat i codi postal: 46603 València.
  
d) Telèfon: 87 098 39 33.
  
e) Fax: 96 386 50 75.
  
f) Data límit d'obtenció de documents i informació: fins al l'últim dia de presentació de proposicions.
  
7. Requisits específics del contractista
  
a) Classificació: grup E, subgrup 7, categoria C.
  
8. Presentació de les ofertes
  
a) Data límit de presentació: fins a les 14.00 hores del vint-i-sisé dia natural comptat des de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins al primer dia hàbil següent.
  
b) Documentació a presentar: sobre A, amb la documentació general. Sobre B, amb la proposició econòmica. Les ofertes econòmiques s'ajustaran al model establit en el plec de clàusules administratives.
  
c) Lloc de presentació:
  
- Registre General de la Conselleria en València: c/ Francesc Cubells, 7.
  
- Servei Territorial d'Alacant: c/ Churruca, 29.
  
- Servei Territorial de Castelló de la Plana: av. Germans Bou, 47.
  
9. Obertura d'ofertes
  
En el lloc indicat en el punt 6 d'aquest anunci el desé dia natural a partir de la data límit de recepció d'ofertes, a les 12.00 hores, en acte públic. Si coincideix en dissabte, l'obertura s'efectuarà el següent dia hàbil.
  
10. Despeses d'anunci: seran a càrrec de l'adjudicatari.
Diari Oficial de la Generalitat Valenciana


Sumari del DOGV 3771, del 14-06-2000 (2000/4851)

Informació pública del projecte de renovació d'infraestructures enfront de l'església de Sant Joan de la Creu.
--------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4851


Organisme emissor
:   Ajuntament de València

Tipus de document
:   Anunci

Informació pública del projecte de renovació d'infraestructures enfront de l'església de Sant Joan de la Creu. [2000/A4851]
  
La Comissió de Govern, en la sessió ordinària del dia 19 de maig de 2000, va acordar:
  
Vista la moció del regidor delegat de l'Àrea d'Urbanisme, els informes del Servei d'Obres d'Infraestructura, Intervenció de Fons i Servei de Contractació, s'acorda:
  
1. Aprovar el projecte de renovació d'infraestructures enfront de l'església de Sant Joan de la Creu i encarregar-ne l'execució a Dragados Construcción P.O., SA, codi d'identificació fiscal A/86869812, titular de la contracta global d'obres d'urbanització, per la quantitat de 64.686.519 pessetes, IVA inclòs.
  
2. La despesa es pagarà amb càrrec a la partida JB350 4323 60350, ítem: 2000/063440 i 2000/063450, tot això segons la proposta 2000/04682.
  
3. Condicionar l'execució del projecte al que acorde la corporació sobre la imposició o no de contribucions especials.
  
4. Publicar aquest projecte en el Diari Oficial de la Generalitat Valenciana, de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte transcrit adés, que posa fi a la via administrativa, es podrà interposar un recurs contenciós administratiu del Tribunal Superior de Justícia de València, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que pugueu exercir qualsevol altre recurs o acció que estimeu oportú.
  
Cosa que us comunique als efectes oportuns.
Diari Oficial de la Generalitat Valenciana


Sumari del DOGV 3728, del 11-04-2000 (2000/2522)

Informació pública de l'alternativa tècnica per al desenvolupament del pla parcial Marymontaña, promoguda per la mercantil Zontoga, SA.
---------------------------------------------------------------------------------------------------------------------------------------

### Dades del document

Número de DOGV
:   3728

Data del DOGV
:   11-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2522


Organisme emissor
:   Ajuntament d'Altea

Tipus de document
:   Anunci

Informació pública de l'alternativa tècnica per al desenvolupament del pla parcial Marymontaña, promoguda per la mercantil Zontoga, SA. [2000/S2522]
  
L'Alcaldia Presidència d'aquest ajuntament, segons Resolució de data de 15 de març d'enguany, ha acordat sotmetre a exposició pública l'alternativa tècnica per al desenvolupament del pla parcial Marymontanya, acompanyada del corresponent projecte d'homologació i pla parcial, promoguda per la mercantil Zontoga, SA.
  
Cosa que es fa pública, en compliment del que disposa l'article 52 amb relació amb el 46 de la Llei Reguladora de l'Activitat Urbanística, mitjançant el present edicte que es publicarà en un diari d'informació general editat a la Comunitat Valenciana i en el Diari Oficial de la Generalitat Valenciana, els documents de referència queden a pública consulta durant el termini de 20 dies, i s'hi poden presentar el suggeriments i les al·legacions que s'estimen escaients durant l'indicat termini, a comptar des de l'ultima publicació de l'edicte.
  
Es podran presentar alternatives tècniques i al·legacions durant els 20 dies expressats. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis es prorrogaran, per 20 dies addicionals, si durant els primers 10 dies d'informació pública qualsevol persona es compromet a presentar alternativa substancialment diferent a la inicial i en prestara caució per import del 50% del cost de les obres d'urbanització previstes.
  
La documentació pertinent obra en l'Oficina del Pla, situada al carrer Pont de Moncau d'Altea número 29.
Diari Oficial de la Generalitat Valenciana


Sumari del DOGV 3741, del 03-05-2000 (2000/2643)

Expedient número 2000/04/20. Adjudicació de l'aplicació aèria en les campanyes de tractament contra la mosca de l'olivera (Bactrocera oleae), anys 2000 i 2001.
---------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/2643


Data del document
:   29-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * tractament fitosanitari
    * malaltia vegetal
    * adjudicació de contracte administratiu

Expedient número 2000/04/20. Adjudicació de l'aplicació aèria en les campanyes de tractament contra la mosca de l'olivera (Bactrocera oleae), anys 2000 i 2001. [2000/Q2643]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d'expedient: 2000/04/20.
  
2. Objecte del contracte
  
a) Tipus de contracte: servei.
  
b) Descripció de l'objecte: aplicació aèria en les campanyes de tractament contra la mosca de l'olivera (Bactrocera oleae), anys 2000 i 2001.
  
c) Diari oficial i data de publicació de l'anunci de licitació: Diari Oficial de la Generalitat Valenciana de 21 de gener de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs.
  
4. Pressupost de base de licitació
  
Import total: 13.914.890 pessetes/149.051,00 euros.
  
5. Adjudicació
  
a) Data: 22 de març de 2000.
  
b) Contractista: Ángel Martínez Ridao.
  
c) Nacionalitat: espanyola.
  
d) Import d'adjudicació: 55.990.208 pessetes/149.051,00 euros.
Diari Oficial de la Generalitat Valenciana


Sumari del DOGV 3848, del 02-10-2000 (2000/7637)

Ressenya de l'Acord de la Comissió Territorial d'Urbanisme de 9 de maig de 2000, pel qual es declara definitivament aprovada l'homologació i pla parcial zona industrial oest de la Pobla del Duc.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7637


Data del document
:   18-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla del Duc, la
    * pla d'urbanisme

Ressenya de l'Acord de la Comissió Territorial d'Urbanisme de 9 de maig de 2000, pel qual es declara definitivament aprovada l'homologació i pla parcial zona industrial oest de la Pobla del Duc. [2000/M7637]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 9 de maig de 2000, que va ser publicada juntament amb les Normes Urbanístiques aprovades en el Butlletí Oficial de la Província de València número 160, de 7 de juliol de 2000.
Diari Oficial de la Generalitat Valenciana


Sumari del DOGV 3745, del 09-05-2000 (2000/3512)

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià nº 44/45/1998. Tràmit d'audiència a l'interessat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3512


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià nº 44/45/1998. Tràmit d'audiència a l'interessat. [2000/X3512]
  
Atesa la impossibilitat de notificar de manera personal i directa als hereus del senyor Ignacio Almenar Esteve l'obertura de la fase d'al·legacions en l'expedient 44-45/1998, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci:
  
Expedient: 44-45/1998.
  
Titular: senyora María del Pilar Lozano Ballester
  
Últims propietaris coneguts: senyor Ramón Almenar Fabra, senyora María Almenar Fabra i hereus del senyor Ignacio Almenar Esteve.
  
L'expedient es refereix a una finca de 2 fanecades i un quartó que, juntament amb 2 fanecades, propietat del senyor Ramón i la senyora María Almenar Fabra, cultiva la senyora María del Pilar Lozano Ballester a Burjassot, paratge Beniau, polígon 3, parcel·la 81.
  
Aquest expedient es troba en les dependències d'aquesta direcció general (Conselleria d'Agricultura, Pesca i Alimentació, c/ Amadeu de Savoia, núm. 2, 3a planta) degudament instruït, raó per la qual es concedeix un termini de 15 dies, en virtut del que es disposa en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè el propietari actual de la finca de referència, si s'escau, examine l'expedient i formule les al·legacions o presente els documents que estime pertinents per a la defensa del seu dret.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3850, del 04-10-2000 (2000/7831)

Informació pública del Pla General d'Ordenació Urbana i estudi d'impacte ambiental de la Granja de la Costera.
--------------------------------------------------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7831


Organisme emissor
:   Ajuntament de la Granja de la Costera

Tipus de document
:   Anunci

Informació pública del Pla General d'Ordenació Urbana i estudi d'impacte ambiental de la Granja de la Costera. [2000/Q7831]
  
El Ple d'aquest ajuntament, en la sessió del dia 14 de setembre de 2000, d'acord amb el que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha acordat sotmetre a informació pública la documentació integrant del Pla General d'Ordenació Urbana de la Granja de la Costera, que inclou l'estudi d'impacte ambiental, durant el termini d'un mes comptador des de la publicació d'aquest anunci en el Diari Oficial de la Generalitat Valenciana.
  
Durant aquest termini, la documentació completa integrant del Pla General es podrà examinar a la Secretaria d'aquest ajuntament, en horari d'oficina, i s'hi podran presentar les al·legacions o observacions que s'estimen pertinents.
Diari Oficial de la Generalitat Valenciana


Sumari del DOGV 3780, del 27-06-2000 (2000/5348)

RESOLUCIÓ de 19 de juny de 2000, de la Direcció General de l'Institut Valencià de la Joventut (IVAJ), per la qual es fa públic el nombre de places vacants a les residències juvenils de la Generalitat Valenciana per al curs 2000/2001.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5348


Data del document
:   19-06-2000

Organisme emissor
:   Institut Valencià de la Joventut

Tipus de document
:   Resolució

Descriptors 

:   * equipament social
    * estudiant
    * ajuda pública
    * jove

RESOLUCIÓ de 19 de juny de 2000, de la Direcció General de l'Institut Valencià de la Joventut (IVAJ), per la qual es fa públic el nombre de places vacants a les residències juvenils de la Generalitat Valenciana per al curs 2000/2001. [2000/A5348]
  
Per la Resolució de 31 de maig de 2000, de la Direcció General de l'Institut Valencià de la Joventut (IVAJ), es convoquen places a les residències juvenils de la Generalitat Valenciana per al curs 2000/2001.
  
La seua base sisena disposa que «El nombre de places i la seua distribució per residències estarà en funció de les vacants que es produïsquen per al curs 2000/2001. D'acord amb l'article 8 de l'Ordre de 25 de juliol de 1991, de la Conselleria de Cultura, Educació i Ciència, mitjançant una resolució de la Direcció General de l'IVAJ, es publicarà en el Diari Oficial de la Generalitat Valenciana, abans de la resolució de la convocatòria, el nombre i la distribució de les places vacants».
  
Per això, i en ús d'aquesta atribució, aquesta direcció general, resol:
  
Primer
  
Fer públic el nombre de places vacants per al curs acadèmic 2000/2001 a les residències juvenils de la Generalitat Valenciana, que són les següents:
  
Residència Juvenil La Florida: 44 places.
  
Residència Juvenil El Maestrat: 24 places.
  
Residència juvenil Sant Crist del Mar: 49 places.
Diari Oficial de la Generalitat Valenciana


Sumari del DOGV 3825, del 30-08-2000 (2000/6873)

RESOLUCIÓ de 22 de juny de 2000, de la Universitat d'Alacant, per la qual es nomena professor titular d'escola universitària (A-2109), en l'àrea de coneixement d'Expressió Gràfica en l'Enginyeria, senyor Ignacio Ferreiro Prieto.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6873


Organisme emissor
:   Universitat d'Alacant

Tipus de document
:   Resolució

RESOLUCIÓ de 22 de juny de 2000, de la Universitat d'Alacant, per la qual es nomena professor titular d'escola universitària (A-2109), en l'àrea de coneixement d'Expressió Gràfica en l'Enginyeria, senyor Ignacio Ferreiro Prieto. [2000/X6873]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 31 de juliol de 1999 (BOE de 24 d'agost), es nomena professor titular d'escola universitària (A-2109), en l'àrea de coneixement d'Expressió Gràfica en l'Enginyeria, Departament d'Expressió Gràfica i Cartografia, el senyor Ignacio Ferreiro Prieto.
  
Alacant, 22 de juny de 2000.- El rector, en funcions : Salvador Ordóñez Delgado.
Diari Oficial de la Generalitat Valenciana


Sumari del DOGV 3821, del 24-08-2000 (2000/6948)

Informació pública de la proposta de programa d'actuació integrada de la unitat d'actuació número 9 del PGOU de Villena.
------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6948


Organisme emissor
:   Urbaprom, Sociedad Urbanizadora Valenciana, SL

Tipus de document
:   Anunci

Informació pública de la proposta de programa d'actuació integrada de la unitat d'actuació número 9 del PGOU de Villena. [2000/X6948]
  
La mercantil Urbaprom, Sociedad Urbanizadora Valenciana, SL, ha formulat proposta d'actuació integrada de la unitat d'actuació núm. 9 del PGOU de Villena, a l'empara del que disposa l'article 48 de la Llei 6/1994, de 15 de novembre, Reguladora de la Activitat Urbanística de la Comunitat Valenciana (DOGV número 2.394, de 24 de novembre de 1994).
  
Als efectes oportuns es fa constar:
  
Que l'esmentada proposta comprèn la memòria justificativa del d'actuació integrada i avantprojecte d'urbanització.
  
Que ha sigut dipositada amb caràcter previ en l'Ajuntament de Villena una còpia de la referida proposta en els termes establits en l'article 48 de la llei esmentada..
  
Que amb aquest fi la dita alternativa tècnica es troba protocol·litzada en la notaria de la senyora Diamar Mata Botella, situada al carrer Ronda Estació núm. 8, de Villena; quedarà sotmesa a informació pública per termini de 20 dies hàbils, comptats a partir de l'endemà de la publicació en el Diari Oficial de la Generalitat Valenciana.
  
Que durant aquest termini qualsevol persona podrà comparèixer a l'expressada notaria de dilluns a divendres entre les 10.00 i les 14.00 hores i sol·licitar l'exhibició de l'esmentada documentació, o obtindre una còpia de l'acta de protocol·lització.
  
Que s'han remés amb caràcter previ a aquesta, els oportuns avisos al domicili fiscal dels titulars cadastrals.
  
Que existeix igualment la possibilitat de consultar en el propi Ajuntament de Villena les actuacions derivades de la documentació que hi ha dipositada, així com de formular al·legacions, proposicions juridicoeconòmiques en competència i alternatives tècniques.
  
Que la present publicació es realitza igualment als efectes de notificació als presumptes propietaris que pogueren resultar desconeguts.
Diari Oficial de la Generalitat Valenciana


Sumari del DOGV 3726, del 07-04-2000 (2000/2669)

ACORD de 28 de març de 2000, del Govern Valencià, pel qual s'autoritza una determinada transferència de crèdit entre els capítols I, «Despeses de personal», de diversos programes pressupostaris afectes a la Presidència de la Generalitat Valenciana, per un import global de 61.802.400 de pessetes (exp. 05.004/2000/031).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2669


Organisme emissor
:   Conselleria d'Economia i Hisenda

Tipus de document
:   Acord

ACORD de 28 de març de 2000, del Govern Valencià, pel qual s'autoritza una determinada transferència de crèdit entre els capítols I, «Despeses de personal», de diversos programes pressupostaris afectes a la Presidència de la Generalitat Valenciana, per un import global de 60.180.213 de pessetes (exp. 05.004/2000/031). [2000/A2669]
  
El Govern Valencià, en la reunió del dia 28 de març de 2000, adoptà l'acord següent:
  
Amb la finalitat d'adequar i disposar d'una estructura més concorde amb l'exercici de les funcions encomanades, la Presidència de la Generalitat Valenciana proposa determinada transferència de crèdit del capítol I dels programes 112.41, Oficina de Brussel·les, i 112.42, Oficina de Madrid, als programes 134.10, Cooperació Internacional al Desenvolupament, 112.40, Relacions Externes, i 453.21, Coordinació Grans Projectes.
  
En conseqüència, i d'acord amb els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per al 2000, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza la minoració de crèdit en les aplicacions pressupostàries que es detallen a continuació:
  
Aplicació Import
  
40.53.098.95.44 83.654.103
  
44.77.909.32.98 56.315.915
  
Total 33.644.039
  
Segon
  
S'autoritza l'augment de crèdit en les aplicacions pressupostàries que es detallen a continuació:
  
Aplicació Import
  
36.38.430.05.24 69.371.191
  
46.96.208.58.46 3.000.000
  
05.00.834.85.53 7.000.000
  
Total 08.024.064
  
València, 28 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO